**RASEINIŲ RAJONO SAVIVALDYBĖS ADMINISTRACIJOS**

**VIETINIO ŪKIO IR TURTO VALDYMO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL RASEINIŲ RAJONO SAVIVALDYBĖS TARYBOS 2016 M. BALANDŽIO 21 D. SPRENDIMO NR. TS-181 „RASEINIŲ RAJONO SAVIVALDYBĖS TERITORIJOJE ESANČIŲ KAPINIŲ SĄRAŠO PATVIRTINIMO“ PAKEITIMO“ projekto**

2020 m. gegužės 27 d.

Raseiniai

|  |
| --- |
| **1. Parengto projekto tikslai ir uždaviniai.** |
| Teikiamo sprendimo projekto tikslas – pakeisti Raseinių rajono savivaldybės teritorijoje esančių kapinių, žudynių, rezistencijos aukų išniekinimo ir karių palaidojimo vietų sąrašą (toliau – Sąrašas), patvirtinta Raseinių rajono savivaldybės tarybos 2016 m. balandžio 21 d. sprendimu Nr. TS-181 „Dėl Raseinių rajono savivaldybės teritorijoje esančių kapinių sąrašo patvirtinimo“.  Sprendimo projektas parengtas atsižvelgiant į pasikeitusius esamų kapinių duomenis (kapinių statuso iš veikiančių į riboto naudojimo, įregistruotų sklypų ir kitą informaciją), seniūnijų seniūnų prašymą papildyti kapinių sąrašą. |
| **2. Kokių pozityvių rezultatų laukiama.** |
| Priėmus sprendimą bus galima formuoti žemės sklypus, kuriose yra kapinės ir juos įregistruoti Lietuvos Respublikos nekilnojamojo turto registro įstatymo ir kitų teisės aktų nustatyta tvarka, Sąrašą skelbti viešai Savivaldybės tinklapyje. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projektui antikorupcinis vertinimas nereikalingas. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas Raseinių rajono savivaldybės tarybos veiklos reglamento, patvirtinto Raseinių rajono savivaldybės tarybos 2019 m rugpjūčio 28 d. sprendimu TS-257, 35 punktu nustatyta tvarka. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Parengtas teisės aktas neprieštarauja norminio pobūdžio teisės aktams. |
| **7. Projekto autorius ar autorių grupė.** |
| Vietinio ūkio ir turto skyriaus vyriausiasis specialistas Valdas Butrimas, seniūnijų seniūnai. |

**Vietinio ūkio ir turto valdymo skyriaus Valdas Butrimas**

**vyriausiasis specialistas**

(Autorius, pareigos) (parašas) (vardas, pavardė)